მაია ცქიტიშვილი

მაია ცქიტიშვილი (დ. 2 ივნისი, 1974, თბილისი) — ქართველი პოლიტიკოსი და ეკონომისტი. საქართველოს რეგიონული განვითარებისა და ინფრასტრუქტურის მინისტრი და 2018 წლის 30 ივნისიდან 2021 წლის 22 თებერვლამდე. 3-გზის ვიცე-პრემიერი: 2018 წლის 17 ივლისიდან (მამუკა ბახტაძის კაბინეტში), 2019 წლის 13 სექტემბრიდან და 2021 წლის 21 იანვრიდან (გიორგი გახარიას კაბინეტებში).

ბიოგრაფია
მაია ცქიტიშვილი დაიბადა 1974 წლის 2 ივნისს. დაამთავრა თბილისის ივანე ჯავახიშვილის სახელობის თბილისის სახელმწიფო უნივერსიტეტის ეკონომიკური ურთიერთობების ფაკულტეტი. სწავლა გააგრძელა პრაღის ეკონომიკის უმაღლეს სკოლაში საერთაშორისო ვაჭრობისა და ეკონომიკის ფაკულტეტზე, ხოლო შემდეგ სწავლობდა კავკასიის ბიზნეს სკოლაში.საქართველოს რეგიონული განვითარებისა და ინფრასტრუქტურის სამინისტრო - მინისტრები - მაია ცქიტიშვილი

საჯარო სამსახურის დაწყებამდე მუშაობდა კერძო სექტორში. იგი იყო შპს „ქართუ მენეჯმენტი“-სა და სს „პარქაუნთი“-ს მმართველი.

გარკვეული პერიოდის განმავლობაში იგი იყო სს „ბაგები სითი ჯგუფში“ პროექტების მენეჯერი, აგრეთვე შპს „ბურჯში“ იკავებდა ლოჯისტიკის დეპარტამენტის უფროსის მოადგილის, ხოლო შემდეგ კი ლოჯისტიკის დეპარტამენტის უფროსის თანამდებობას. კარიერის უფრო ადრეულ ეტაპზე იგი მოღვაწეობდა საავიაციო ბიზნესში, ავიაკომპანია „Georgian Airways“-ში, უფროს მენეჯერად, ავიაკომპანია „საქართველოს ავიახაზებში“ იკავებდა კომერციული დირექტორის თანაშემწის და ხელშეკრულების განყოფილების უფროსის პოსტს. 2012 წლის 1 ნოემბრიდან 2018 წლის ივნისამდე. იკავებდა საქართველოს მთავრობის კანცელარიის უფროსის თანამდებობას. იგი არის რეგიონული განვითარებისა და ინფრასტრუქტურის მინისტრი 2018 წლის 30 მარტიდან და საქართველოს ვიცე-პრემიერი 2018 წლის 17 ივლისიდან.

პრემიერ-მინისტრ გიორგი გახარიას გადადგომის შემდეგ, 2021 წლის 19 თებერვალს, მაია ცქიტიშვილმა განაცხადა თავისი სურვილი აღარ მიეღო მონაწილეობა ახალი მთავრობის ფორმირებაში და საკუთარი სურვილით დატოვა თანამდებობა.ირაკლი ღარიბაშვილმა მინისტრთა კაბინეტის შემადგენლობა წარადგინამაია ცქიტიშვილის თქმით, ირაკლი ღარიბაშვილს სთხოვა, ოჯახში დაბრუნების საშუალება მიეცამაია ცქიტიშვილმა თანამდებობა დატოვა და პოლიტიკიდან წავიდამაია ცქიტიშვილმა თანამდებობა დატოვა

მის შემცვლელად პირველი მოადგილე ირაკლი ქარსელაძე დაასახელა.

სქოლიო

რესურსები ინტერნეტში

 მაია ცქიტიშვილი — რეგიონული განვითარებისა და ინფრასტრუქტურის სამინისტროს საიტი
 მაია ცქიტიშვილი — საქართველოს მთავრობის საიტი

კატეგორია:დაბადებული 2 ივნისი
კატეგორია:დაბადებული 1974
კატეგორია:ქართველი ეკონომისტები
კატეგორია:ქართველი ქალი პოლიტიკოსები
კატეგორია:საქართველოს რეგიონული განვითარებისა და ინფრასტრუქტურის მინისტრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
კატეგორია:ცოცხალი ადამიანები